
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ _ Αρ. Φύλλου 21 

16 Ιανουάριου 1996 


ΠΕ ΡΙΕΧΟΜΕ ΝΑ 

ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 


Διαδικασία και απαιτούμενα δικαιολογητικά για την κα¬ 
ταβολή της επιχορήγησης και επιδότησης επιτοκίου 

του Ν. 1892/90 και Ν. 1262/82. 1 

Ορισμός νέου δικαστικού καταστήματος του Διοικητι¬ 
κού Πρωτοδικείου Κέρκυρας. 2 

Καθορισμός του αριθμού των επαναπροσλαμβανομέ- 
νων στο ΥΕΝ, σύμφωνα με τις διατάξεις της παρ. 13 
του άρθρου 25 Ν. 2190/94 κατά το Α' εξάμηνο 

1996. 3 

Καθορισμός του αριθμού των επαναπροσλαμβανομέ- 
νων στο ΥΕΝ, σύμφωνα με τις διατάξεις του άρθρου 

25 Ν. 2190/94 κατά το Α' εξάμηνο 1996. 4 

Κατάθεση του εισπραττόμενου μέσω ΔΕΗ ανταποδοτι¬ 
κού τέλους υπέρ της ΕΡΤ ΑΕ, απευθείας στην ΕΡΤ 

.. 5 

Δημοσίευση Έκθεσης Επιτροπής Εκτίμησης της αξίας 

Κοινοτικών ακινήτων στο Ν. Πιερίας . 6 

Τροποποίηση της ΕΣ 7058/1.6.93 απόφασης Νομάρχη 
Πιερίας. 7 


ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 50128 Ο) 

Διαδικασία και απαιτούμενα δικαιολογητικά για την κατα¬ 
βολή της επιχορήγησης και επιδότησης επιτοκίου του 

Ν. 1892/90 και Ν. 1262/82. 

ΟΙ ΥΠΟΥΡΓΟΙ 

ΕΘΝΙΚΗΣ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του Ν. 1892/90 και ειδικότερα τα άρθρα 
6 παρ. 3,11 και 23 παρ. 11 αυτου, καθώς και τα αντίστοιχα 
άρθρα του Ν. 1262/82. 

2. Τις διατάξεις του Ν. 1553/85 «Κυβέρνηση και Κυ¬ 
βερνητικά Όργανα» όπως ισχύει. 

3. Τις διατάξεις της υπ’ αριθμ. Υ.Π. 140/2.10.95 από¬ 
φασης του Πρωθυπουργού «καθορισμός αρμοδιοτήτων 
του Αναπληρωτή Υπουργού Εθνικής Οικονομίας» (ΦΕΚ 
833/Τ.Β/3.10.95). 

4. Τις διατάξεις της υπ' αριθμ. 1 026431/268/006Α/ 
1993 απόφασης του Πρωθυπουργού και Υπουργού Οικο¬ 
νομικών «Καθορισμός αρμοδιοτήτων Υφυπουργών του 
Υπουργείου Οικονομικών». 

5. Τις διατάξεις της υπ’ αριθμ. ΔΙΟΝΟΣΕ 948/ 


1.12.1986 κοινής απόφασης του Υπουργού Προεδρίας 
της Κυβέρνησης και Υφυπουργού Εθνικής Οικονομίας κα¬ 
θώς και τις διατάξεις της υπ’ αριθμ. Ι.Ε/7027/23.5.86 κοι¬ 
νής απόφασης των Υπουργών Εθνικής Οικονομίας και Οι¬ 
κονομικών «Περί διαδικασίας και των απαιτουμένων δι- 
καιολογητικών για την καταβολή της επιχορήγησης και 
Επιδότησης του Επιτοκίου του Ν. 1116/81 και του Ν. 
1262/82» η οποία διατηρήθηκε σε ισχύ με την 948/ 

1.12.1986 κοινή απόφαση, αποφασίζουμε: 

Αρθρο 1 

Διαδικασία καταβολής της επιχορήγησης του Ν. 1892/90 
και Ν. 1262/82. 

1, Η καταβολή της επιχορήγησης από το Δημόσιο στον 
Επενδυτή θα πραγματοποιείται σύμφωνα με τα αναλυτι- 
κώς οριζόμενα στην οικεία απόφαση υπαγωγής και μετά 
από έλεγχο και διαπίστωση από τα αρμόδια όργανα ελέγ¬ 
χου ότι ο επενδυτής συμμορφοϋται προς τους όρους και 
προϋποθέσεις του Ν. 1892/90 ή του Ν. 1262/82 κατά πε¬ 
ρίπτωση. 

Κατ' εξαίρεση, σε περιπτώσεις προσκόμισης εγγυητι¬ 
κής επιστολής αναγνωρισμένης τράπεζας σύμφωνα με 
την παράγραφο 3 του άρθρου 5 του Ν, 1892/90 ή του Ν. 
1262/82 αντίστοιχα, η καταβολή των ενδιάμεσων δόσεων 
της επιχορήγησης γίνεται βάσει των δικαιολογητικών που 
καθορίζονται στην παράγραφο Α.9 του άρθρου 3, στην 
παράγραφο Α.1 του κεφαλαίου I του άρθρου 5 και στην 
παράγραφο Α.2 του κεφάλαιου II επίσης του άρθρου 5 της 
παρούσας. 

2. Για τις καταβολές της επιχορήγησης θα εκδίδεται το 
σχετικό χρηματικό ένταλμα σε βάρος του προϋπολογι¬ 
σμού Δημοσίων Επενδύσεων. 

Άρθρο 2 

Διαδικασία καταβολής της επιδότησης επιτοκίου των δα¬ 
νείων των επενδύσεων του Ν. 1892/90 και Ν. 1262/82. 

1. Η καταβολή της επιδότησης επιτοκίου των δανείων 
που ελήφθησαν για την πραγματοποίηση των επενδύσεων 
του Ν. 1262/82, αρχίζει μετά την έκδοση της απόφασης 
ολοκλήρωσης της επένδυσης και την έναρξη εξυπηρέτη¬ 
σης δανείου, 

Η εκάστοτε καταβολή της επιδότησης γίνεται μετά την 
καταβολή από την επιχείρηση στη δανειοδοτούσα τρά¬ 
πεζα, των καταλογισθέντων τόκων της συγκεκριμένης 
χρονικής περιόδου για την οποία ζητείται η επιδότηση επι¬ 
τοκίου, Σε περίπτωση που η επιδότηση επιτοκίου έχει εκ¬ 
χωρηθεί στη δανειοδοτούσα τράπεζα η εκάστοτε κατα¬ 
βολή της επιδότησης γίνεται μετά την καταβολή από την 
επιχείρηση στη δανειοδοτούσα τράπεζα των καταλογι- 

σθέντων τόκων της συγκεκριμένης χρονικής περιόδου για 
την οποία ζητείται η επιδότηση επιτοκίου πλην του τμήμα¬ 
τος των τόκων αυτών που αντιστοιχεί στην επιδότηση επι¬ 
τοκίου. 

2. Η προηγούμενη παράγραφος 1 έχει εφαρμογή και για 
την επιδότηση επιτοκίου των μεσομακροπρόθεσμων δα¬ 
νείων που ελήφθησαν για την πραγματοποίηση των επεν¬ 
δύσεων του Ν. 1892/90 για τις οποίες οι αιτήσεις υπαγω¬ 
γής έχουν υποβληθεί μέχρι την 31 Αυγούστου 1994, ημε¬ 
ρομηνία έναρξης ισχύος του Ν. 2234/94 ή, προκειμένου 
για επενδύσεις που πραγματοποιούνται στη Θράκη, εφό¬ 
σον οι αιτήσεις υπαγωγής έχουν υποβληθεί μέχρι την 24 
Αυγούστου 1993, ημερομηνία έναρξης ισχύος του Ν. 
2166/93. 

3. Για τις λοιπές επενδύσεις του Ν. 1892/90, δηλ. για 
εκείνες που υποβλήθηκαν για υπαγωγή τους μετά την 31 
Αυγούστου 1994 ή μετά την 24 Αυγούστου 1993 προκει¬ 
μένου για αυτές που πραγματοποιούνται στην Θράκη, η 
καταβολή της επιδότησης επιτοκίου των μεσομακροπρό¬ 
θεσμων δανείων που ελήφθησαν για την πραγματοποίησή 
τους αρχίζει μετά την έκδοση τόσο της απόφασης ολο¬ 
κλήρωσης της επένδυσης όσο και της απόφασης έναρξης 
της παραγωγικής της λειτουργίας. Ειδικά για τις επενδύ¬ 
σεις της Θράκης που υποβλήθηκαν για υπαγωγή τους 
μετά την 24 Αυγούστου 1993 και μέχρι την 31 Αυγούστου 
1994, η καταβολή της επιδότησης επιτοκίου αρχίζει μετά 
την έκδοση της απόφασης ολοκλήρωσης της επένδυ¬ 
σης. 

Η εκάστοτε καταβολή της επιδότησης γίνεται μετά την 
καταβολή από την επιχείρηση στη δανειοδοτούσα τρά¬ 
πεζα των καταλογισθέντων τόκων της συγκεκριμένης 
χρονικής περιόδου για την οποία ζητείται η επιδότηση επι¬ 
τοκίου. Σε περίπτωση εκχώρησης της επιδότησης επιτο¬ 
κίου στην δανειοδοτούσα τράπεζα, έχουν εφαρμογή τα 
οριζόμενα στην δεύτεη πρόταση του δεύτερου εδαφίου 
της παραγράφου 1 του παρόντος άρθρου. 

Κατ’ εξαίρεση, σε περίπτωση κεφαλαιοποίησης μέρους 
ή του συνόλου των τόκων της περιόδου χάριτος, εφαρμό¬ 
ζεται η ακόλουθη διαδικασία: 

α) η επιδότηση επιτοκίου που αντιστοιχεί στους τόκους 
αυτούς καταβάλλεται απευθείας στη δανειοδοτούσα τρά¬ 
πεζα μετά τη λήξη της περιόδου χάριτος και την έκδοση 
της απόφασης ολοκλήρωσης της επένδυσης ή και της 
απόφασης έναρξης της παραγωγικής της λειτουργίας, 
κατά περίπτωση, προς μείωση του δανείου που προήλθε 
από την κεφαλαιοποίηση των τόκων αυτών, και 
β) η περαιτέρω επιδότηση επιτοκίου που αντιστοιχεί 
στην περίοδο εξυπηρέτησης του δανείου, υπολογίζεται 
επί του καθορισθέντος στην απόφαση ολοκλήρωσης δα¬ 
νείου και όχι επί του συνολικού δανείου που προέκυψε 
από την κεφαλαιοποίηση των τόκων της περιόδου χάριτος 
και συνεχίζει να καταβάλεται απευθείας στη δανειοδο¬ 
τούσα τράπεζα προς περαιτέρω μείωση του δανείου που 
μέχρι την συμπλήρωση του ύφους των κεφαλαιοποιηθέ- 
ντων αυτών τόκων. Οι παραπάνω καταβολές της επιδότη¬ 
σης επιτοκίου προς μηδενισμό του ποσού του δανείου που 
προήλθε από την κεφαλαιοποίηση των τόκων της περιό¬ 
δου χάριτος γίνονται απευθείας στη δανειοδοτούσα τρά¬ 
πεζα, ανεξάρτητα από την τυχόν ύπαρξη σύμβασης εκχώ¬ 
ρησης της επιδότησης επιτοκίου με αυτή. 

Η καταβολή του υπολοίπου της επιδότησης επιτοκίου 
που απομένει μετά τη συμπλήρωση του ύφους των κεφα- 
λαιοποιηθέντων τόκων της περιόδου χάριτος, γίνεται 
απευθείας στην επιχείρηση σύμφωνα με τα δύο πρώτα 
εδάφια της παραγράφου αυτής, σε περίπτωση δε εκχώρη¬ 
σης της επιδότησης στη δανειοδοτούσα τράπεζα, έχουν 
επίσης εφαρμογή τα οριζόμενα στη δεύτερη πρόταση του 
δεύτερου εδαφίου της παραγράφου 1 του παρόντος άρ¬ 


θρου. 

4. Η επιδότηση επιτοκίου καταβάλεται απευθείας στον 
επενδυτή ή τη δανειοδοτούσα τράπεζα κατά περίπτωση 
(σύμφωνα με τα οριζόμενα στις προηγούμενες παραγρά¬ 
φους του παρόντος άρθρου) και δεν επιτρέπεται η εκχώ¬ 
ρησή της σε τρίτους πλην εκείνης προς τη δανειοδοτούσα 
τράπεζα, κατά τα οριζόμενα στις προηγούμενες παραγρά¬ 
φους του παρόντος άρθρου. 

5. Για τις καταβολές της επιδότησης επιτοκίου, θα εκδί- 
δεται το σχετικό χρηματικό ένταλμα σε βάρος του προϋ¬ 
πολογισμού Δημοσίων Επενδύσεων. 

Αρθρο 3 

Δικαιολογητικά για την καταβολή της επιχορήγησης Ν. 
1262/82. 

Α. Απαιτούμενα δικαιολογητικά για την καταβολή των 
δόσεων της επιχορήγησης πλην της τελευταίας δόσης του 
Ν. 1262/82. 

1) Αντίγραφο της απόφασης υπαγωγής της επένδυσης 
καθώς και αντίγραφα των τυχόν τροποποιήσεων της. Επί¬ 
σης αντίγραφο του ΦΕΚ (τεύχος ΤΑΠΣ) στο οποίο δημο- 
σιεύθηκε η απόφαση υπαγωγής ή η περίληψή της και οι 
τυχόν τροποποιήσεις της. 

2) θεωρημένη άδεια οικοδομής. Εάν δεν απαιτείται η 
έκδοση οικοδομικής άδειας για τα κτιριακά που περιλαμ¬ 
βάνονται στην επένδυση, τότε απαιτείται βεβαίωση από το 
αρμόδιο Γ ραφείο της Πολεοδομίας ότι δεν απαιτείται γι’ 
αυτά η έκδοση οικοδομικής άδειας. 

3) Καταστατικό σύστασης της Εταιρείας και τυχόν τρο¬ 
ποποιήσεις του στο οποίο να εμφανίζεται: α) η κεφαλαιο¬ 
ποίηση και η καταβολή της ιδίας συμμετοχής στο πραγμα- 
τοποιηθέν έργο της επένδυσης και β) η δέσμευση ότι οι 
μετοχές είναι ονομαστικές ή και μη μεταβιβάσιμες, στις 
περιπτώσεις όπου αυτό ορίζεται στην απόφαση υπαγωγής 
ή σε τροποποίησή της. 

Επίσης, πρόσφατη βεβαίωση του Πρωτοδικείου της 
έδρας της εταιρείας περί μη πτωχεύσεως ή περί μη θέσης 
της εταιρείας σε εκκαθάριση καθώς και βεβαίωση ότι δεν 
έχει γίνει περαιτέρω τροποποίηση του καταστατικού της, 
πέραν των τροποποιήσεων που υποβάλλονται σύμφωνα 
με την παρούσα παράγραφο. 

4) Προκειμένου περί Συνεταιρισμών, η ιδία συμμετοχή 
διαπιστώνεται κατά περίπτωση βάσει των κατωτέρω δι- 
καιολογητικών: 

α. Αύξηση συνεταιρικής μερίδας. Προσκόμιση τροπο¬ 
ποιημένου καταστατικού στο οποίο να φαίνεται η εισφορά 
και η αύξηση της συνεταιρικής μερίδας. 

β. Σχηματισμός Ειδικού Αποθεματικού. Απόφαση γενι¬ 
κής ή Ειδικής συνέλευσης για τον σχηματισμό ειδικού 
αποθεματικού που θα προέρχεται είτε από ποσοστό των 
καθαρών πλεονασμάτων χρήσης, είτε από έκτακτες ει¬ 
σφορές συνεταίρων, όπως ορίζει ο Ν. 1541/1985, (ΦΕΚ 
Α768/18.4.1985) «περί Αγροτικών Συνεταιριστικών Ορ¬ 
γανώσεων», όπως ισχύει. 

γ. Απόφαση γενικής συνέλευσης για την χρησιμοποίηση 
εκτάκτου αποθεματικού και για το ποσό που υπερβαίνει 
τουλάχιστον το ποσό του συνόλου των υποχρεωτικών με¬ 
ριδίων του Συνεταιρισμού, εκτός αν ορίζεται διαφορετικό 
ποσό από το καταστατικό του Συνεταιρισμού. 

δ. Απόφαση γενικής ή ειδικής συνέλευσης που θα κα¬ 
θορίζει την χρησιμοποίηση των υπαρχόντων αποθεματι- 
κών για την κάλυψη της ιδίας συμμετοχής του Ν. 1262/ 
1982. 

5. Στις περιπτώσεις εκχώρησης της επιχορήγησης στην 
Τράπεζα, απαιτείται η προσκόμιση σύμβασης ενεχυριά- 
σεως απαιτήσεως. 

6. Αντίγραφο προσφάτου πρακτικού τουΔ.Σ. εφόσον η 
επένδυση πραγματοποιείται από Α.Ε. ή Συνεταιρισμό με 

ίο οποίο θα εξουσιοδοτείται εκπρόσωπος για την εί¬ 
σπραξη των δόσεων της επιχορήγησης. Για τις λοιπές επι¬ 
χειρήσεις νόμιμη εκπροσώπηση. 

7. Αποδεικτικό φορολογικής ενημερότητας του φορέα 
της επένδυσης (εις διπλούν) πρωτότυπο ή φωτοαντί¬ 
γραφο θεωρημένο μόνο από το Δημόσιο Ταμείο που εκδό- 
θηκε. 

8. Βεβαίωση του Ι.Κ.Α. περί μη οφειλής του φορέα της 
επένδυσης (εις διπλούν) πρωτότυπη ή φωτοαντίγραφο 
θεωρημένο μόνο από το κατόστημα Ι.Κ.Α. απ’ το οποίο 
εκδόθηκε. 

9. Τραπεζική Εγγυητική Επιστολή από αναγνωρισμένη 
Τράπεζα για την καταβολή των ενδιάμεσων δόσεων της 
επιχορήγησης πλην της πρώτης και τελευταίας, το περιε¬ 
χόμενο της οποίας ορίζεται στην απόφαση ΙΕ/ΟΕ/3299/ 
4.3.1986 όπως τροποποιήθηκε με την ΙΕ/ΟΕ/6970/ 
20.5.86 όμοια. 

10. Βεβαίωση από την Επιθεώρηση Εμπορικών Πλοίων 
ή και από Ελληνικό Νηογνώμονα, παρακολούθησης της 
προόδου των εργασιών και καλής εκτέλεσης της σύμβα¬ 
σης Ναυπήγησης του σκάφους (ακτοπλοϊκό, τουριστικό, 
επαγγελματικό ή αλιευτικό, μέσης και υπερπόντιας 
αλιείας). 

11. Για τους Ελληνες του εξωτερικού και τους ναυτι¬ 
κούς: 

α. Βεβαιώσεις της αγοράς συναλλάγματος (ΒΑΣ) που 
καλύπτουν την ιδίαν συμμετοχή στο πραγματοποιηθέν 
έργο της επένδυσης, που σύμφωνα με την απόφαση υπα¬ 
γωγής ή τροποποιήσεις της πρέπει να προέρχεται από συ¬ 
νάλλαγμα. 

β. Βεβαίωση από τις αρμόδιες αρχές του τόπου διαμο¬ 
νής που να είναι επικυρωμένη από τις αρμόδιες Ελληνικές 
προξενικές αρχές, ή πιστοποιητικό της αρμόδιας Ελληνι¬ 
κής Προξενικής αρχής του τόπου διαμονής που να βεβαι¬ 
ώνουν και να πιστοποιούν το χρόνο συνεχούς διαμονής και 
απασχόλησης στο εξωτερικό σε εξαρτημένη ή όχι εργασία 
του ενδιαφερόμενου για χρονικό διάστημα μεγαλύτερο 
της τριετίας μέχρι της υποβολής της αίτησης. 

γ. Βεβαίωση του Υπουργείου Εμπορικής Ναυτιλίας 
(Υπηρεσία Ναυτικών Μητρώων) ή, για την περίπτωση που 
ο Έλληνας ναυτικός εργάστηκε ή εργάζεται σε ξένη ναυ¬ 
τιλιακή εταιρεία, βεβαίωση της ξένης ναυτιλιακής εται¬ 
ρείας, επικυρωμένη από τον αρμόδιο Προξενικό Λιμε¬ 
νάρχη με την οποία να βεβαιώνεται ότι ο ενδιαφερόμενος 
ναυτικός έχει θαλάσσια υπηρεσία σε σκάφη της μεσογεια¬ 
κής και ποντοπόρου ναυτιλίας πάνω από τρία χρόνια. 

12. Στην περίπτωση εκχώρησης της επιχορήγησης στην 
Τράπεζα, απαιτούνται: 

α. Εξουσιοδότηση της Τράπεζας για την είσπραξη της 
επιταγής. 

β. Απόδειξη παραλαβής της επιταγής υπογεγραμμένη 
από τους νόμιμους εκπροσώπους της Τράπεζας. 

13. Προκειμένου περί επιχειρήσεων που πραγματο¬ 
ποιούν επενδύσεις παραγωγής και επεξεργασίας κινημα¬ 
τογραφικών ταινιών σύμφωνα με το άρθρο 9 παρ. 1 του Ν. 
1597/86, απαιτούνται: 

α. Βεβαίωση αναγνώρισης της επαγγελματικής ιδιότη¬ 
τας του φορέα της επένδυσης που προβλέπεται από την 
παρ. 2 του άρθρου 9 του Ν. 1597/86. Η βεβαίωση αυτή 
υποβάλλεται για την καταβολή της πρώτης δόσης της επι¬ 
χορήγησης και είναι απαραίτητη μόνο για τις υπό σύσταση 
εταιρείες καθώς και για τις υφιστάμενες εταιρείες οι 
οποίες μέχρι την υποβολή της αίτησης υπαγωγής της 
επένδυσης στις διατάξεις του Ν. 1262/82 δεν είχαν ως 
αντικείμενο δράστηριάτητάς τους την παραγωγή και επε¬ 
ξεργασία κινηματογραφικών ταινιών. 

β. Βεβαίωση του άρθρου 12 παρ. 1 του Ν. 1597/86, ότι 
ο μηχανολογικός κινηματογραφικός εξοπλισμός προορί¬ 


ζεται για επαγγελματική παραγωγή και επεξεργασία κινη¬ 
ματογραφικών ταινιών. 

Β. Απαιτοΰμενα δικαιολογητικά για την ολοκλήρωση 
επένδυσης που έχει υπαχθεί στις διατάξεις του Ν. 1262/ 
82: 

1. Αίτηση του επενδυτή περί ολοκλήρωσης της επένδυ¬ 
σης και οριστικοποίησης του κόστους αυτής, Η αίτηση 
αυτή υποβάλλεται μετά την κατάρτιση από το αρμόδιο όρ¬ 
γανο ελέγχου, της τελικής έκθεσης ελέγχου της επένδυ¬ 
σης. 

2. Από τα δικαιολογητικά που καθορίζονται στην προη¬ 
γούμενη παράγραφο Α: ί) το υπό στοιχείο (1) εφόσον 
έχουν γίνει περαιτέρω τροποποιήσεις της απόφασης υπα¬ 
γωγής, ίί) το υπο στοιχείο (2) εφόσον έχει γίνει περαιτέρω 
τροποποίηση ή αναθεώρηση της αδείας οικοδομής, ϋϊ) τα 
υπό στοιχείο (3) εφόσον έχουν γίνει περαιτέρω τροποποι¬ 
ήσεις του καταστατικού καθώς και η προβλεπόμενη πρό¬ 
σφατη σχετική βεβαίωση, ίν) τα υπό στοιχεία (4) που κατά 
περίπτωση απαιτούνται για την κάλυψη του υπολοίπου της 
ιδίας συμμετοχής και ν) τα υπό στοιχεία (6), (7), (8). (1 Ια), 
(12) και (13β) δικαιολογητικά. 

Επίσης αντίγραφα όλων των ισολογισμών που εκδόθη- 
καν μετά την υπαγωγή της επένδυσης ή προσωρινό ισοζύ¬ 
γιο στην περίπτωση που μέχρι την ολοκλήρωση της επέν¬ 
δυσης δεν έχει εκδοθεί ισολογισμός. 

3. Πιστοποιητικό από την Επιθεώρηση Εμπορικών 
Πλοίων ή και από τον Ελληνικό Νηογνώμονα, κλάσεως 
σκάφους και μηχανημάτων, μετά το τέλος της κατα¬ 
σκευής του σκάφους (ακτοπλοϊκό, τουριστικό, επαγγελ¬ 
ματικό, αλιευτικό μέσης και υπερπόντιας αλιείας). 

4. Αδεια εγκατάστασης της μονάδας, προκειμένου για 
νεοϊδρυόμενες μονάδες καθώς και επέκταση της άδειας 
εγκατάστασης προκειμένου για επενδύσεις επέκτασης 
υφιστάμενων μονάδων. Εφόσον δε κατά το χρόνο ολοκλή¬ 
ρωσης της επένδυσης έχει εκδοθεί και η άδεια λειτουρ¬ 
γίας ή η επέκτασή της, θα προσκομίζονται και αυτές στην 
αρμόδια υπηρεσία. 

5. Προκειμένου για Επενδύσεις μετεγκατάστασης μο¬ 
νάδων, βεβαίωση της αρμόδιας υπηρεσίας του Υπουρ¬ 
γείου Βιομηχανίας Επέργειας και Τεχνολογίας για την 
λήξη της ισχύος της άδειας εγκατάστασης και λειτουργίας 
της μετεγκατασταθείσας δραστηριότητας στην παλαιό 
θέση ή βεβαίωση της ιδίας υπηρεσίας ότι υποβλήθηκαν τα 
απαραίτητα δικαιολογητικά από τον επενδυτή, για την 
άρση της άδειας εγκατάστασης και λειτουργίας της μετε- 
γκατασταθείσας δραστηριότητας. 

Γ. Πέραν την καθοριζομένων στις προηγούμενες παρα¬ 
γράφους δικαιολογητικών, είναι απαραίτητο να προσκομί¬ 
ζεται σε κάθε στάδιο καταβολής της επιχορήγησης και τα 
δικαιολογητικά που προκύπτουν από τυχόν ειδικούς 
όρους που έχουν τεθεί κατά περίπτωση σε αποφάσεις 
υπαγωγής ή σε τροποποιήσεις τους καθώς και τα πρό¬ 
σθετα δικαιολογητικά που προκύπτουν λόγω τύχον ιδιαι¬ 
τερότητας της επένδυσης. 

Αρθρο 4 

Δικαιολογητικά για την καταβολή της Επιδότησης Επιτο¬ 
κίου του Ν. 1262/82. 

1. Αίτηση του επενδυτή για κάθε καταβολή της επιδότη¬ 
σης επιτοκίου. Ειδικά για την πρώτη καταβολή της επιδό¬ 
τησης επιτοκίου, με την αίτηση θα προσκομίζεται: 

α) θεωρημένο αντίγραφο της προσωρινής τουλάχιστον 
άδειας λειτουργίας της μονάδας προκειμένου για νεοϊ- 
δρυόμενες μονάδες ή της επέκτασης της άδειας λειτουρ¬ 
γίας προκειμένου για επενδύσεις επέκτασης υφιστάμε¬ 
νων μονάδων και 

β) προκειμένου για επενδύσεις μετεγκατάστασης μονά¬ 
δων, βεβαίωση της αρμόδιας υπηρεσίας του Υπουργείου 

Β.Ε.Τ. για τη λήξη της ισχύος της άδειας εγκατάστασης 
και λειτουργίας της μετεγκατασταθείσας δραστηριότητας 
στην παλαιό θέση, εφόσον αυτή δεν έχει προσκομισθεΐ 
κατά την ολοκλήρωση της επένδυσης και την καταβολή 
της τελευταίας δόσης της επιχορήγησης. 

2. Πίνακας, εξυπηρέτησης του δανείου που επιδοτείται 
σύμφωνα με την απόφαση ολοκλήρωσης της επένδυσης, 
από τη δανειοδοτούσα τράπεζα. 

3. Βεβαίωση της δανειοδοτούσας τράπεζας ότι το δά¬ 
νειο δεν επιδοτείται από άλλη πηγή. 

4. Αντίγραφο της σύμβασης εκχώρησης του δικαιώμα¬ 
τος είσπραξης της επιδότησης επιτοκίου, σε περίπτωση 
που η επιδότηση επιτοκίου έχει εκχωρηθεί στη δανειοδο- 
τούσα.τράπεζα. 

5. Βεβαίωση της δανειοδοτούσας τράπεζας περί εξο- 
φλήσεως των καταλογισθέντων τόκων της συγκεκριμένης 
χρονικής περιόδου για την οποία ζητείται η επιδότηση επι¬ 
τοκίου καθώς και τα ακριβή αντίγραφα των επισήμων πα¬ 
ραστατικών εξόφλησής τους. Προκειμένου για περιπτώ¬ 
σεις που η επιδότηση επιτοκίου έχει εκχωρηθεί στη δα¬ 
νειοδοτούσα τράπεζα, αυτή θα βεβαιώνει για την εξό¬ 
φληση τουλάχιστον του πήματος των καταλογισθέντων 
τόκων της συγκεκοιμένη; χρονικής περιόδου για την 
οποία ζητείται η επιδότηση επιτοκίου το οποίο βαρύνει 
τον επενδυτή και θα υποβάλλονται επίσης τα ακριβή αντί¬ 
γραφα των επίσημων παραστατικών εξόφλησής του. 

6. Τα δικαιολογητικά υπο στοιχεία (Α.6), (Α.7) και (Α.8) 
του προηγούμενου άρθρου 3 καθώς και τα δικαιολγητικά 
υπό στοιχείο (Α. 12) του ίδιου ως άνω άρθρου προκειμένου 
για περιπτώσεις εκχώρησης της επιδότησης επιτοκίου 
στη δανειοδοτούσα τράπεζα. Επίσης τα δικαιολογητικά 
υπό στοιχείο (Β.2) του προηγούμενου άρθρου 3 που ανα- 
φέρονται στο τελευταίο εδάφιο. 

Αρθρο 5 

Δικαιολογητικά για την καταβολή της επιχορήγησης Ν. 
1892/90. 

I. Δικαιολογητικά για την καταβολή της επιχορήγησης 
των επενδύσεων που έχουν υπαχθεί στις διατάξεις του Ν. 

1892/90 μέχρι και την 30η Νοεμβρίου 1994: 

Α. Απαιτούμενα δικαιολογητικά για την καταβολή των 
δόσεων της επιχορήγησης πλην της τελευταίας δόσης: 

1. Από τα δικαιολογητικά που ορίζονται στην παρά¬ 
γραφα Ατού άρθρου 3 της παρούσας, τα υπό στοιχεία (1), 
(2), (4), (5), (6), (7), (8), (9), (12) και (13). 

2. Τα υπό στοιχεία (3) δικαιολογητικά της παραγράφου 
Α του άρθρου 3 της παρούσας, στα οποία προστίθεται α) ο 
ισολογισμός της τελευταίας χρήσεως της επιχείρησης, 
προς διαπίστωση της ύπαρξης των φορολογηθέντων 
(εκτάκτων) αποθεματικών που χρησιμοποιήθηκαν ως ιδία 
συμμετοχή στην επένδυση, β) απόφαση του Δ.Σ. ή της Γε¬ 
νικής Συνέλευσης της Εταιρείας, για μη διανομή των εν 
λόγω φορολογηθέντων αποθεματικών πριν την παρέ¬ 
λευση τουλάχιστον ΙΟετίας από την ολοκλήρωση της 
επένδυσης και γ) θεωρημένο αντίγραφο των λογιστικών 
βιβλίων της επιχείρησης (απόσπασμα) από το οποίο να 
προκύπτει η εμφάνιση σε ξεχωριστό λογαριασμό των δε¬ 
σμευμένων για την ως άνω 10ετία φορολογηθέντων αυ¬ 
τών αποθεματικών. 

Β. Απαιτούμενα δικαιολογητικά για την ολοκλήρωση 
επένδυσης και την: καταβολή της τελευταίας δόσης της 
επιχορήγησης: 

1. Από τα δικαιολογητικά που ορίζονται στην παρά¬ 
γραφο Β του άρθρου 3 της παρούσας, τα υπό στοιχεία (1), 
(4) και (5). 

2. Τα δικαιολογητικά που ορίζονται στην παράγραφο Β 
του άρθρου 3 της παρούσας υπό στοιχείο (2), πλην του 
αναφερομένου σ’ αυτό, υπό στοιχείο (11α), της παραγρά¬ 


φου Α του ίδιου άρθρου. Επίσης τα πρόσθετα δικαιολογη- 
τικά που αναφέρονται στην προηγούμενη παράγραφο Α, 
υπό στοιχείο 2. 

3. Προκειμένου για επενδύσεις που, σύμφωνα με την 
απόφαση υπαγωγής, η επιχορήγησή τους καταβάλλεται εξ 
ολοκλήρου μετά την πιστοποίηση ολοκλήρωσης της επέν¬ 
δυσης και οι οποίες δεν κάνουν χρήση της ρύθμισης της 
παραγράφου 38 του άρθρου 58 του Ν. 2324/95, τα απαι- 
τούμενα δικαιολογητικά για την καταβολή του συνόλου 
της επιχορήγησής τους είναι τόσο εκείνα που ορίζονται 
στην προηγούμενη παράγραφο Α όσο και αυτά που ορίζο¬ 
νται στην παρούσα παράγραφο. 

4. Προκειμένου για επενδύσεις της προηγούμενης πα¬ 
ραγράφου, οι οποίες θα κάνουν χρήση της ρύθμισης της 
παραγράφου 38 του άρθρου 58 του Ν. 2324/95, τα δι- 
καιολογητικά υπό στοιχείο (1) και (2) της παραγράφου αυ¬ 
τής απαιτούνται για την καταβολή της προτελευταίας δό¬ 
σης της επιχορήγησης. Για τα δικαιολογητικά της καταβο¬ 
λής της τελευταίας δόσης της επιχορήγησης στις περι¬ 
πτώσεις των επενδύσεων αυτών και της πιστοποίησης της 
έναρξης της παραγωγικής τους λειτουργίας, έχουν εφαρ¬ 
μογή τα οριζόμενα στην παράγραφο Γ του επόμενου κε¬ 
φαλαίου II του παρόντος άρθρου. 

II. Δικαιολογητικά για την καταβολή της επιχορήγησης 
των επενδύσεων που υπάγονται στις διατάξεις του Ν. 
1892/90 μετά την 30η Νοεμβρίου 1994: 

Α. Απαιτούμενα δικαιολογητικά για την καταβολή των 
δόσεων της επιχορήγησης πλην της προτελευταίας και 
τελευταίας δόσης: 

1. Όλα τα δικαιολογητικά που ορίζονται στην παρά¬ 
γραφο Α του προηγούμενου κεφαλαίου I του παρόντος 
άρθρου, πλην εκείνου υπό το στοιχείο (9), που αναφέρε- 
τσι στο στοιχείο Α.1 αυτού. 

2. Τραπεζική Εγγυητική Επιστολή από αναγνωρισμένη 
τράπεζα για την καταβολή των ενδιάμεσων δόσεων της 
επιχορήγησης πλην της πρώτης, της προτελευταίας και 
τελευταίας δόσης, το περιεχόμενο της οποίας ορίζεται 
στην απόφαση Ι.Ε/ΟΕ/3299/4.3.86 όπως τροποποιή¬ 
θηκε με τη Ι.Ε/ΟΕ/6970 20.5.86 όμοια. 

Β. Απαιτούμενα δικπιολογητικά για την ολοκλήρωση της 
επένδυσης και την καταβολή της προτελευταίας δόσης 
της επιχορήγησης: 

Όλα τα δικαιολογητικά που ορίζονται στην παράγραφο 
Β του προηγούμενου κεφαλαίου I του παρόντος άρθρου 
υπό στοιχεία (1) και (2). 

Γ. Απαιτούμενα δικαιολογητικά για την πιστοποίηση της 
έναρξης της παραγωγικής λειτουργίας της επένδυσης και 
την καταβολή της τελευταίας δόσης της επιχορήγησης: 

1. Αίτηση του επενδυτή περί πιστοποίησης της έναρξης 
της παραγωγικής λειτουργίας της επένδυσης και έκδοσης 
της σχετικής απόφασης. Η αίτηση αυτή υποβάλλεται μετά 
την κατάρτιση από το αρμόδιο όργανο ελέγχου, της σχετι¬ 
κής έκθεσής του για πιστοποίηση της έναρξης της παρα¬ 
γωγικής λειτουργίας της επένδυσης. 

2. Αντίγραφο της απόφασης ολοκλήρωσης της επένδυ¬ 
σης, εφόσον η πιστοποίηση της έναρξης της παραγωγικής 
λειτουργίας της δεν γίνεται ταυτόχρονα με την ολοκλή¬ 
ρωση της επένδυσης. 

3. Αδεια λειτουργίας της μονάδας προκειμένου για νε- 
οϊδρυόμενες μονάδες ή επέκταση της άδειας λειτουργίας 
προκειμένου για επενδύσεις επέκτασης υφιστάμενων μο¬ 
νάδων. Προκειμένου για ξενοδοχεία απαιτείται το ειδικό 
σήμα του ΕΟΤ. 

4. Προκειμένου για επενδύσεις μετεγκατάστασης μο¬ 
νάδων, βεβαίωση της αρμόδιας υπηρεσίας του Υπουρ¬ 
γείου Βιομηχανίας Ενέργειας και Τεχνολογίας, για τη λήξη 
της ισχύος της άδειας εγκατάστασης και λειτουργίας της 
μετεγκατασταθείσας δραστηριότητας στην παλαιό θέση. 

εφόσον αυτή δεν έχει προσκομισθεΐ κατά την ολοκλή¬ 
ρωση της επένδυσης και την καταβολή της προτελευταίας 
δόσης της επιχορήγησης. 

5. Τα υπό στοιχείο (6), (7), (8) και (12) δικαιολογητικά 
της παραγράφου Α του άρθρου 3 της παρούσας. 

III. Για τα δικαιολογητικά της καταβολής της επιχορήγη¬ 
σης των επενδύσεων του Ν. 1892/90, έχουν εφαρμογή 
και τα οριζόμενα στην παράγραφο Γ του άρθρου 3 της πα¬ 
ρούσας. 

Αρθρο 6 

Δικαιολογητικά για την καταβολή της επιδότησης επιτο¬ 
κίου του Ν. 1892/90. 

Α. Δικαιολογητικά για την καταβολή της επιδότησης επι¬ 
τοκίου των μεσομακροπρόθεσμων δανείων που ελήφθη- 
καν για την πραγματοποίηση των επενδύσεων των οποίων 
οι αιτήσεις υπαγωγής έχουν υποβληθεί μέχρι 31 Αύγου¬ 
στου 1994, ημερομηνία έναρξης ισχύος του Ν. 2234/94 ή 
προκειμένου για επενδύσεις που πραγματοποιούνται στη 
Θράκη, των οποίων οι αιτήσεις υπαγωγής έχουν υποβλη¬ 
θεί μέχρι την 24 Αυγούστου 1993, ημερομηνία έναρξης 
ισχύος του Ν. 2166/93: 

1. Τα δικαιολογητικά που ορίζονται στις παραγράφους 
1,2, 4,5 και 6 του Αρθρου 4 της παρούσας. Ειδικά για τις 
επενδύσεις του κεφαλαίου I παράγραφος Β (4) του άρ¬ 
θρου 5 της παρούσας, για την πρώτη καταβολή επιδότη¬ 
σης επιτοκίου θα προσκομίζεται και αντίγραφο της από¬ 
φασης έναρξης της παραγωγικής λειτουργίας της επένδυ- 
σης. 

2. Βεβαίωση της δανειοδοτούσας τράπεζας α) ότι το 
δάνειο δεν επιδοτείται από άλλη πηγή ή β) ότι επειδοτείται 
με χρέωση του κοινού λογαριασμού του Ν. 128/1975 προ¬ 
κειμένου για μεσομακροπρόθεσμα βιοτεχνικά και γεωρ¬ 
γικά δάνεια, 

3. Επίσης ατίγραφα όλων των ισολογισμών που εκδόθη- 
καν μετά την υπαγωγή της επένδυσης ή προσωρινό ισοζύ¬ 
γιο στην περίπτωση που μέχρι την υποβολή της αίτησης 
και την καταβολή της επιδότησης επιτοκίου δεν έχει εκ- 
δοθεί ισολογισμός. 

Β. Δικαιολογητικά για την καταβολή της επιδότησης 
επιτοκίου των μεσομακροπρόθεσμων δανείων που ελή- 
φθησαν για την πραγματοποίηση των επενδύσεων που 
υποβλήθηκαν για υπαγωγή τους μετά την 31 Αυγούστου 
1994 ή μετά την 24 Αυγούστου 1993 προκειμένου για αυ¬ 
τές που πραγματοποιούνται στην Θράκη: 

1. Αίτηση του επενδυτή για κάθε καταβολή της επιδό¬ 
τησή επιτοκίου, ξιδικά για την πρώτη καταβολή της επιδό¬ 
τησης επιτοκίου, με την αίτηση θα προσκομίζεται αντί¬ 
γραφο της απόφασης έναρξης της παραγωγικής λειτουρ¬ 
γίας της επένδυσης. Ειδικά για τις περιπτώσεις επενδύ¬ 
σεων της Θράκης που υποβλήθηκαν για υπαγωγή τους 
μετά την 24 Αυγούστου 1993 και μέχρι την 31 Αυγούστου 
1994, για την πρώτη καταβολή της επιδότησης επιτοκίου 
θα προσκομίζονται τα δικαιολογητικά που ορίζονται στην 
παράγραφο 1 του άρθρου 4 της παρούσας πλην των επεν¬ 
δύσεων του κεφαλαίου I παράγραφος Β (4) του άρθρου 5 
της παρούσας, για την πρώτη καταβολή της επιδότησης 
επιτοκίου των οποίων θα προσκομίζεται και αντίγραφο της 
απόφασης έναρξης της παραγωγικής λειτουργίας της 
επένδυσης. 

2. Πίνακας εξυπηρέτησης του δανείου που επιδοτείται 
σύμφωνα με την απόφαση ολοκλήρωσης της επένδυσης, 
από τη δανειοδοτούσα τράπεζα. Στον πίνακα αυτό θα βε- 
βαιούται το ύψος των τόκων της περιόδου χάριτος καθώς 
και αν οι τόκοι αυτοί έχουν κεφαλαιοποιηθεί ή καταβληθεί. 

3. Τα δικαιολογητικά που ορίζονται στην παράγραφο Α 
του παρόντος άρθρου υπό στοιχείο (2) και (3) καθώς και τα 
δικαιολογητικά που ορίζονται στις παραγράφους 4, 5 και 6 


του άρθρου 4 της παρούσας. 

Αρθρο 7 

Από την έναρξη ισχύος της παρούσας απόφασης καταρ- 
γούνται οι ρυθμίσεις της κοινής απόφασης του Υπουργού 
Προεδρίας της Κυβέρνησης και Υφυπουργού Εθνικής Οι¬ 
κονομίας υπ' αριθμ. ΔΙΟΝΟΣΕ 948/1.12.1986 όσον 
αφορά τα απαιτούμενα δικαιολογητικά καταβολής των ενι¬ 
σχύσεων του Ν. 1262/82 καθώς και οι ρυθμίσεις της κοι¬ 
νής απόφασης των Υπουργών Εθνικής Οικονομίας και Οι¬ 
κονομικών υπ’ αριθμ. Ι.Ε/7027/23.5.1986 όσον αφορά τη 
διαδικασία και τα απαιτούμενα δικαιολογητικά καταβολής 
της επιχορήγησης και επιδότησης επιτοκίου του Ν. 1262/ 


Αρθρο 8 

Από τις διατάξεις της παρούσας απόφασης δεν προκα- 
λείται πρόσθετη επιβάρυνση του Κρατικού Προϋπολογι¬ 
σμού. 

Άρθρο 9 

1. Η ισχύς της παρούσας απόφασης αρχίζει από τη δη¬ 
μοσίευσή της στην Εφημερίδα της Κυβερνήσεως. 

2. Η παρούσα απόφαση να δημοσιευθεί στην Εφημε¬ 
ρίδα της Κυβερνήσεως. 

Αθήνα, 5 Ιανουάριου 1996 


ΟΙ ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ ΥΦΥΠ ΟΙΚΟΝΟΜΙΚΟΝ 

Γ. ΑΝίϊΜΕΡΓΤΗΣ Δ. ΓΕΟΡΓΑΚΟΠΟΥΛΟΣ 


-♦- 

Αριθ. 151297 

Ορισμός νέου δικαστικού καταστήματος του Διοικητικού 
Πρωτοδικείου Κερκύρας. 


Ο ΥΠΟΥΡΓΟΣ ΔΙΚΑΙΟΣΥΝΗΣ 


Έχοντας υπόψη: 

1. Τη διάταξη του άρθου 18 παράγραφος 1 του Κώδικα 
Οργανισμού Δικαστηρίων και Κατάστασης Δικαστικών 
Λειτουργών (κ,ν. 1756/1988). 

2. Τις διατάξεις του άρθρου 29 Α του Ν. 1558/1985 
όπως προσετέθηκαν με το άρθρο 27 του Ν. 2081/1992 
(Φ,Ε.Κ. 154/10.9.1992 τ.Α). 

3. Το έγγραφο του Διοικητικού Πρωτοδικείου Κέρκυρας 
με αριθμό 1049/11.12.1995. 

4. Το γεγονός ότι από τις διατάξεις της απόφασης αυτής 
δεν προκαλείται δαπάνη σε βάρος του Δημοσίου, αποφα¬ 
σίζουμε: 

Ορίζουμε νέο δικαστικό κατάστημα του Διοικητικού 
Πρωτοδικείου Κέρκυρας από τις 3.1.1996 το διαμέρισμα 
πέντε δωματίων του δευτέρου ορόφου πολυκατοικίας που 
βρίσκεται επί της Λεωφόρου Αλεξάνδρας αρ. 17 στην 
πόλη της Κέρκυρας ιδιοκτησίας: 

1) Αγνής συζ. Αχιλλέα Δεσεγγρίνη το γένος Νικολάου 
Χατζή και 

2) Ελένης συζ. Κων/νου Μπελτράτη το γένος Νικολάου 
Χατζή. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Ιανουάριου 1996 

Ο ΥΠΟΥΡΓΟΣ 


ΙΩΑΝΝΗΣ ΠΟΤΤΑΚΗΣ 

Αριβ. 4311.1/05/95 

Καθορισμός του αριθμού των επαναπροσλαμβανομένων 
στο ΥΕΝ, σύμφωνα με τις διατάξεις της παρ. 13 του άρ¬ 
θρου 25 Ν. 2190/94 κατά το Α' εξάμηνο 1996. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης» (Φ.Ε.Κ. 28Α73.3.94). 

2. Την αρ. 4311.21/15/94/22.9.94 ΚΥΑ Υπουργών 
Προεδρίας της Κυβέρνησης, Οικονομικών και Εμπορικής 
Ναυτιλίας «Καθορισμός του αριθμού των θέσεων που θα 
καλυφθούν στο Υπουργείο Εμπορικής Ναυτιλίας με επα- 
ναπρόσληψη σύμφωνα με τις διατάξεις της παρ. 13 του 
άρθρου 25 του Ν. 2190/94». 

3. Την αρ. 2042264/275/0021Β /1.7.94 εγκύκλιοο του 
Υπουργείου Οικονομικών «Σύνταξη χρονοδιαγράμματος 
επαναπροσλαμβανομένων υπαλλήλων σύμφωνα με τις 
διατάξεις του Ν. 2190/94». 

4. Την αρ. ΔΙΠΙΔΔ/Α2/7494/15.3.94 εγκύκλιο του 
Υπουργείου Προεδρίας της Κυβέρνησης «Επαναπρόσ- 
ληψη απολυθέντων» (άρθρο 25 Ν. 2190/94). 

5. Τις διατάξεις του άρθρου 29Α' του Ν. 1558/85, το 
οποίο προστέθηκε με το άρθρο 27 του Ν. 2081/92 
(Φ.Ε.Κ. 154Α792). 

6. Την ΔΙΠΙΔΔ/Β2/7/1771/20.1.95 εγκύκλιο του 
ΥΠ.Π.Κ. «Σειρά κατάταξης των επαναπροσλαμβανομέ¬ 
νων». 

7. Τις υπηρεσιακές ανάγκες και τις δημοσιονομικές δυ¬ 
νατότητες του ΥΕΝ, αποφασίζουμε: 

1. Την επαναπρόσληψη δέκα (10) απολυθέντων κατά το 
χρονικό διάστημα από 1.1.90 έως 31.10.93 στο Υπουρ¬ 
γείο Εμπορικής Ναυτιλίας, εντός του Α' εξαμήνου 1996. Η 
επαναπρόσληψη θα γίνει με βάση τον πίνακα κατάταξης 
των απολυθέντων που καταρτίστηκε κατ’ εφαρμογή των 
εδαφίων β, γ και δ της παρ. 4 του άρθρου 25 του Ν. 
2190/94 και τις παρασχεθείσες με το αρ. ΔΙΠΙΔΔ/Β2/7/ 
1771/20.1.95 έγγαφο ΥΠ.Π.Κ. οδηγίες ως εξής: 

Οκτώ (8) Κλάδου ΔΕ Διοικητικού - Λογιστικού. 

Ενός (1) Κλάδου ΔΕ Δακτυλογράφων. 

Ενός (1) Κλάδου ΔΕ Ναυτικών, 
εντός του Α' εξαμήνου 1996. 

2. Η δαπάνη που θα προκόψει από τις διατάξεις της πα¬ 
ρούσας για το οικονομικό έτος 1996 θα ανέλθει στο πο- 
σόν των 25.337.000 δρχ. περίπου και θα καλυφθεί από τις 
πιστώσεις του Υπουργείου Οικονομικών υπό τον ειδικό 
φορέα Φ.23/200 και ΚΑΕ 5181. Για δε τα επόμενα οικο¬ 
νομικά έτη η ανωτέρω δαπάνη θα ανέλθει στο ποσό των 
28.000.000 δρχ περίπου και θα αντιμετωπισθεί από τις 
γραμμένες πιστώσεις στον προϋπολογισμό του ΥΕΝ υπό 
τους οικείους φορείς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Ιανουάριου 1996 
οι υπουργοί 

ΟΙΚΟΝΟΜΙΚΟΝ ΕΜΠΟΡΙΚΗΣ ΝΑΥΤΙΛΙΑΣ 

ΑΛΕΞ. ΠΑΠΑΔΟΠΟΥΛΟΣ ΓΕΩΡΓΙΟΣ ΚΑΤΣΙΦΑΡΑΣ 


Αριθ. 4311.1/06/96 (4) 

Καθορισμός του αριθμού των επαναπροσλαμβανομένων 
στο ΥΕΝ, σύμφωνα με τις διατάξεις του άρθρου 25 Ν. 
2190/94 κατά το Α' εξάμηνο 1996. 

ΟΙ ΥΠΟΥΡΓΟΙ 

ΟΙΚΟΝΟΜΙΚΟΝ ΚΑΙ ΕΜΠΟΡΙΚΗΣ ΝΑΥΤΙΛΙΑΣ 

Έχοντας υπόψη: 

1. Τις διατάξεις του άρθρου 25 του Ν. 2190/94 «Σύ¬ 
σταση ανεξάρτητης αρχής για την επιλογή προσωπικού και 
ρύθμιση θεμάτων διοίκησης» (Φ.Ε.Κ, 28Α73.3.94). 

2. Την αρ. 4311.1/31Α/94/13.7.1994 ΚΥΑ Υπουργών 
Προεδρίας της Κυβέρνησης, Οικονομικών και Εμπορικής 
Ναυτιλίας «Καθορισμός κατά κατηγορία και κλάδου του 
αριθμού των επαναπροσλαμβανομένων στο ΥΕΝ, σύμ¬ 
φωνα με τις διατάξεις του άρθρου 25 του Ν. 2190/94». 

3. Την αρ. 2042264/275/0021 Β'/1.7.94 εγκύκλιο του ' 
Υπουργείου Οικονομικών «Σύνταξη χρονοδιαγράμματος 
επαναπροσλαμβανομένων υπαλλήλων σύμφωνα με τις 
διατάξεις του Ν. 2190/94». 

4. Την αρ. ΔΙΠΙΔΔ/Α2/7494/15.3.94 εγκύκλιο του 
ΥΠ.ΠΚ. «Επαναπρόσληψη απολυθέντων» (άρθρο 25 Ν 
2190/94). 

5. Τις διατάξεις του άρθρου 29Α' του Ν. 1558/85, το 
οποίο προστέθηκε με το άρθρο 27 του Ν. 2081/92 
(Φ.Ε,Κ. 154 Α'/92). 

6. Την ΔΙΠΙΔΔ/Β2/7/1771/20.1.95 και ΔΙΠΙΔΔ/Β2/74/ 
7502/23.3.95 εγκυκλίων του ΥΠ.Π.Κ. «Σειρά κατάταξης 
των επαναπροσλαμβανομένων». 

7. Τις υπηρεσιακές ανάγκες και τις δημοσιονομικές δυ¬ 
νατότητες του ΥΕΝ, αποφασίζουμε: 

1. Την επαναπρόσληψη έξι (6) απολυθέντων με το άρθο 
44 του Ν. 1882/90 υπαλλήλων στο Υπουργείο Εμπορικής 
Ναυτιλίας, εντός του Α' εξαμήνου 1996. Η επαναπρόσ¬ 
ληψη θα γίνει με βάση τον πίνακα κατάταξης των απολυ¬ 
θέντων που καταρτίστηκε κατ’ εφαρμογή των εδαφίων β, 
γ και δ της παρ. 4 του άρθρου 25 του Ν. 2190/94 και τις 
παρασχεθείσες με το αρ. ΔΙΠΙΔΔ/Β2/7/1771 /20.1.95 και 
ΔΙΠΙΔΔ/Β2/74/7502/23.3.95 έγγαφα ΥΠ.Π.Κ. οδηγίες 
ως εξής: 

Έξι (6) ατόμων του Κλάδου ΔΕ Διοικητικού - Λογιστι¬ 
κού, εντός του Α' εξαμήνου. 

2. Η δαπάνη που θα προκόψει από τις διατάξεις της πα¬ 
ρούσας για το οικονομικό έτος 1996 θα ανέλθει στο πο- 
σόν των 15.087.000 δρχ. και θα καλυφθεί από τις πιστώ¬ 
σεις του Υπουργείου Οικονομικών υπό τον ειδικό φορέα 
Φ.23/200 και ΚΑΕ 5181. 

Για δε τα επόμενα οικονομικά έτη η ανωτέρω δαπάνη θα 
ανέλθει στο ποσό των 16.800.000 δρχ και θα αντιμετωπι- 
σθεί από τις γραμμένες πιστώσεις στον προϋπολογισμό 
του ΥΕΝ υπό τους οικείους φορείς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Πειραιάς, 10 Ιανουάριου 1996 

01 ΥΠΟΥΡΓΟΙ 

ΟΙΚΟΝΟΜΙΚΟΝ ΕΜΠΟΜΚΗΙ ΝΑΥΤΙΛΙΑΣ 

ΑΛΕΞ. ΠΑΠΑΔΟΠΟΥΛΟΣ ΓΕΩΡΓΙΟΣ ΚΑΤΖΜΑΡΑΖ 



ΕΦΗΜΕΡΙΓ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


157 


Αριθ. 702/Ε1 (5) 

Κατάθεση του εισπραττόμενου μέσω ΔΕΗ ανταποδοτικού 

τέλους υπέρ της ΕΡΤ ΑΕ, απευθείας στην ΕΡΤ ΑΕ. 

ΟΙ ΥΠΟΥΡΓΟΙ 
ΟΙΚΟΝΟΜΙΚΩΝ, 

ΒΙΟΜΗΧΑΝΙΑΣ, ΕΝΕΡΓΕΙΑΣ & ΤΕΧΝΟΛΟΓΙΑΣ 
ΚΑΙ ΤΥΠΟΥ & ΜΕΣΩΝ ΜΑΖΙΚΗΣ ΕΝΗΜΕΡΩΣΗΣ 

Έχοντας υπόψη: 

1. Τις διατάξεις του άρθρου 14, παρ. 23 του Νόμου 
2328/95 (Φ.Ε.Κ. 159/3.8.95 τεύχος πρώτο) «Νομικό κα¬ 
θεστώς της ιδιωτικής τηλεόρασης και της τοπικής ραδιο¬ 
φωνίας, ρύθμιση θεμάτων της ραδιοτηλεοπτικής αγοράς 
και άλλες διατάξεις». 

2. Τις διατάξεις του Π.Δ/τος 181/94 (Φ.Ε.Κ. 116Α) «Συ¬ 
γκρότηση της Γενικής Γραμματείας Τύπου και Πληροφο¬ 
ριών σε Υπουργείο Τύπου και Μέσων Μαζικής Ενημέρω¬ 
σης και καθορισμός αρμοδιοτήτων του». 

3. Τις διατάξεις του Ν. 1558/85 «Κυβέρνηση και Κυ¬ 
βερνητικά όργανα». 

4. Τις διατάξεις του άρθρου 27 του Ν. 2081 /1992 και το 
γεγονός ότι από την παρούσα απόφαση δεν προκαλείται 
δαπάνη. 

5. Τις διατάξεις του Ν. 1730/87 «Ελληνική Ραδιοφωνία 
- Τηλεόραση, Αν. Εταιρεία (ΕΡΤ - ΑΕ) όπως ισχύει σή¬ 
μερα, αποφασίζουμε: 

1. Το εισπραττόμενο, σύμφωνα με την κείμενη νομοθε¬ 
σία, από τη Δημόσια Επιχείρηση Ηλεκτρισμού (ΔΕΗ), 
ανταποδοτικό τέλος (εισφορά) υπέρ της ΕΡΤ ΑΕ από τους 
καταναλωτές ηλεκτρικού ρεύματος κατατίθεται από τη 
ΔΕΗ απευθείας στην ΕΡΤ - ΑΕ. 

Η κατάθεση γίνεται στο λογαριασμό ΕΡΤ - ΑΕ Νο 
82Θ31411 που τηρεί η ΕΡΤ ΑΕ στην ΕΜΠΟΡΙΚΗ ΤΡΑ¬ 
ΠΕΖΑ. 

Η κατάθεση γίνεται την 1 η και την 15η του μεθεπόμε¬ 
νου μήνα από το μήνα εκκαθάρισης του ανταποδοτικού 
τέλους, σε ισόποσες δόσεις. 

2. Η ΔΕΗ υποχρεούται να γνωστοποιεί το εκκαθαριζά- 
μενο κάθε φορά για την αιτία αυτή ποσό στην ΕΡΤ ΑΕ και 
στο Υπουργείο Οικονομικών - Γενικό Λογοστήριο του 
Κράτους, Δ/νση Προϋπολογισμού - καθώς και στο Υπουρ¬ 
γείο Τύπου & Μέσων Μαζικής Ενημέρωσης. 

Η ισχύς της απόφασης αυτής αρχίζει από τη δημοσίευση 
της στην Εφημερίδα της Κυβερνήσεως. 

Η παρούσα απόφαση να δημοσιευθεί στην Εφημερίδα 
της Κυβερνήσεως. 

Αθήνα, 12 Ιανουαρίου 1996 

οι ΥΠΟΥΡΓΟΙ 

ΟΙΚΟΝΟΜΙΚΟΝ ΒΙΟΜ/ΝΙΑΣ ΕΝΕΡΓΕΙΑΣ ΚΑΙ ΤΕΧΝ/ΠΑΓ 

ΑΛΕΞ. Γ1ΑΠΑΔΟΠΟΥΛΟΣ ΑΝΑΣΤΑΣΙΟΣ ΠΕΠΟΝΗΣ 

ΤΥΠΟΥ ΚΑΙ ΜΕΣΟΝ ΜΑΖΙΚΗΣ ΕΝΗΜΕΡΩΣΗΣ 

ΤΗΛ. ΧΥΤΗΡΗΣ 
-♦- 

Αριθ. ΤΤ 321 (6) 

Δημοσίευση Έκθεσης Επιτροπής Εκτίμησης της αξίας 
Κοινοτικών ακινήτων στο Ν. Πιερίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΠΙΕΡΙΑΣ 

Έχοντας υπόψη: 

1. Τις διατάξεις: 

α) του Ν. 3200/1955 «περί Διοικητικής Αποκέντρωσης» 
όπως συμπληρώθηκε και ισχύει σήμερα. 

β) τις διατάξεις του Κ.Ν. 2190/1920, «περί ανωνύμων 
εταιρειών». 

γ) τις διατάξεις του Ν. 2218/94 και 2307/95. 

δ) την αριθ. 25027/9.4.1984 απόφαση του Υπ. Εσ, 


2. Την αριθ. 321/9.1.1996 απόφασή μας. 

3. Την από 2.1.1996 έκθεση εκτίμησης της επιτροπής 
του άρθρου 9 του Κ.Ν. 2190/1920, αποφασίζουμε: 

Εγκρίνουμε τη δημοσίευση της από 2.1.1996 έκθεσης 
της Επιτροπής εκτίμησης της αξίας των Κοινοτικών ακινή¬ 
των, που παραχωρούνται από την Κοινότητα Κορινού, 
στην «Κοινοτική Επιχείρηση Αξιοποίησης Παραλιακού χώ¬ 
ρου Κορινού -ΟΛΥΜΠΙΑΣ» στην Εφημερίδα της Κυβέρνη¬ 
σης. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 9 Ιανουαρίου 1996 

Ο Περιφ/κός Διευθυντής 
ΑΘΑΝΑΣΙΟΣ ΒΛΑΧΟΣ 


ΕΚΘΕΣΗ 

Εκτίμησης της αξίας έκτασης της Κοινότητας Κορινού 
Πιερίας, προκειμένου να εισφερθεί στην αμιγή κοινο¬ 
τική επιχείρηση της παραπάνω κοινότητας με την επω¬ 
νυμία «Κοινοτική Επιχείρηση Αξιοποίησης Παραλιακού 
Χώρου Κορινού “ΟΛΥΜΠΙΑΣ"». 

Κατερίνη 2 Ιημουαρίου 1996 
ΠΡΟΣ ΤΗ ΝΟΜΑΡΧΙΑΚΗ 
ΑΥΤΟΔΙΟΙΚΗΣΗ ΠΙΕΡΙΑΣ 
ΤΜΗΜΑ ΕΜΠΟΡΙΟΥ 
ΕΝΤΑΥΘΑ 

Σε εκτέλεση της αρ. ΕΜ 12/891/6.12.1995 εντολής 
του Νομάρχη Πιερίας, οι υπογεγραμμένοι: 1) Κυριακάκη 
Στυλιανή, προίσταμένη του Τμήματος Εμπορίου Ν. Πιε¬ 
ρίας, με βαθμό Α' 2) Γεώργιος Παπαστεργίου, προϊστάμε¬ 
νος του Τμήματος Τουρισμού Ν. Πιερίας, με βαθμό Α και 
3) Ευάγγελος ΠουρσανΙδης, εκπρόσωπος του Ε.Β.Ε. Πιε¬ 
ρίας, αποτελούντες τα μέλη της επιτροπής του άρθρου 9 
του ΚΝ 2190/20 «περί Ανωνύμων Εταιρειών», προκειμέ¬ 
νου να εκτιμήσει την αξία της παρακάτω περιγραφόμενης 
κοινοτικής έκτασης της Κοινότητας Κορινού, η οποία θα 
εισφερθεί στην αμιγή κοινοτική επιχείρηση Κορινού, προ- 
βήκαμε σε αυτοψία και έλεγχο των λοιπών στοιχείων το 
πόρισμα των οποίων έχει ως εξής: 

ΓΕΝΙΚΑ - ΠΕΡΙΓΡΑΦΗ 

Πρόκειται για τα αριθμ. 3048ι και 3048ια τεμάχια, συνο¬ 
λικού εμβαδού 29.000 και 111.000 τετραγωνικών μέτρων 
αντίστοιχα, τα οποία βρίσκονται στην θέση Αγία Παρα¬ 
σκευή στην παραλία Κορινού, της κτηματικής περιφέ¬ 
ρειας της παραπάνω κοινότητας, απεικονίζεται δε στο 
υπηρεσιακό τοπογραφικό διάγραμμα της τοπογραφικής 
Υπηρεσίας της Ν,Α. Πιερίας, είναι κοινοτική έκταση, η 
οποία παραχωρήθηκε κατά πλήρη κυριότητα νομή και κα¬ 
τοχή στην Κοινότητα Κορινού από το Ελληνικό Δημόσιο, 
χωρίς την καταβολή τιμήματος ή άλλης αποζημίωσης με 
την αριθμ. ΓΕ.7435/30.9.1994 απόφαση του Νομάρχη 
Πιερίας, η οποία 335 με αριθμό 295 των βιβλίων του Υπο¬ 
θηκοφυλακείου Κατερίνης, σύμφωνα με το αριθμ. 15/ 
14.9.95 πιστοποιητικό του υποθηκοφυλακείου Κατερί¬ 
νης. 

Τα παραπάνω τεμάχια είναι χέρσα και μέχρι σήμερα 
ήταν βοσκή, απέχουν μεταξύ τους διακόσια μέτρα περί¬ 
που και συνορεύουν με αγροτεμάχια ιδιωτικών από τις 
τρεις πλευρές και από την ανατολική πλευρά εφάπτονται 
της νέας επαρχιακής - παραλιακής οδού Αγαθούπολης - 
Πόρρων Πιερίας, απέχουν περίπου 480 μέτρα από την Θά¬ 
λασσα. 

ΕΚΤΙΜΗΣΗ 

Η επιτροπή παίρνοντας υπάψη την θέση των δύο αγρό- 

τεμαχίων, τις τιμές της ΔΟΥ Κατερίνης και τις σημερινές 
τιμές αγοραπωλησίας στην περιοχή, τα εκτιμά σε 900 
δραχμές ανά τετραγωνικό μέτρο, δηλαδή συνολικά 
117.000.000 δραχμές. 

Η ΕΠΙΤΡΟΠΗ 

ΣΤ. ΚΥΡΙΑΚΑΚΗΣ Γ. ΠΑΠΑΣΤΕΡΓΙΟΥ Ε. ΠΟΥΡΣΑΝΙΔΗΣ 
-4- 

Αριθ. ΤΤ 321 (7) 

Τροποποίηση της ΕΣ 7058/1.6.93 απόφασης Νομάρχη 
Πιερίας. 

Ο ΠΕΡΙΦΕΡΕΙΑΚΟΣ Δ/ΝΤΗΣ Ν. ΠΙΕΡΙΑΣ 

Έχοντας υπόψη: 

1. Τις διατάξεις των άρθρων 277 έως 284 του ΔΚΚ (Π.Δ. 
410/95). 

2. Την αριθ. ΕΣ 7058/1.6.1993 απόφαση του Νομάρχη 
Πιερίας με την οποία συστήθηκε Ιδιο Νομικό Πρόσωπο 
στην Κοινότητα Κορίνου με την επωνυμία «κοινοτική Επι¬ 
χείρηση Αξιοποίησης Παραλιακού Χώρου Κορινού - ΟΛΥ¬ 
ΜΠΙΑΔΑ». 

3. Την αριθ. 10/1996 απόφαση του Κοινοτικού Συμβου¬ 
λίου Κορινού με την οποία συμπληρώνεται η αριθ. 49/ 
1993 όμοια του Κ.Σ. Κορινού, αποφασίζουμε: 

1. Συμπληρώνουμε την αριθ. ΕΣ 7058/1.6.1993 από¬ 
φαση του Νομάρχη Πιερίας ως προς την παρ. 6 αυτής, ως 
εξής: 

«6. Τα περιουσιακά στοιχεία που διαθέτει η Κοινότητα 
στην Επιχείρηση αποτιμήθηκαν σύμφωνα με τις διατάξεις 
του άρθρου 9 του Ν. 2190/1920 «περί ανωνύμων Εται¬ 
ρειών» είναι: 

α) Η ενιαία έκταση εμβαδού 41.080 τ.μ. αποτελούμενη 
από τα αριθ. 1129α- 1129 β - 1793α και 1793ε, όμορα 
κοινόχρηστα τεμάχια ιδιοκτησίας της Κοινότητας, που βρί¬ 
σκεται στη θέση «Καλάμι», της κτηματικής περιοχής Κορι- 
νού, η οποία τέμνεται από τη νέα σχεδιαζόμενη επαρχιακή 
(παραλιακή) οδό και εφάπτεται με τη ζώνη Αιγιαλοϋ ή Πα¬ 
ραλίας σε μήκος 400μ. περίπου, όπως φαίνεται από το 


σχετικό τοπογραφικό διάγραμμα της Τοπογραφικής Υπη¬ 
ρεσίας Ν. Πιερίας, με στοιχείο Α, Β, Γ, Δ, Ε, Ζ, Η, θ, Α 
αξίας 61.620.000 δρχ. 

β) Η ενιαία έκταση εμβαδού 2.080.459 τ.μ. αποτελοϋ- 
μενη από τα αριθ. 1734 -1788 - 1735 - 2986β' - 2986δ' 
- 2986θ’ - 3043 - 3048 στ' - 2896 και 2986σ" όμορα 
κοινόχρηστα τεμάχια ιδιοκτησίας της Κοινότητας, που βρί¬ 
σκεται στη θέση 

«Αγία Παρασκευή» της κτηματικής περιοχής Κορινού, ορι- 
ζομένη γύρωθεν: α) Ανατολικά: με ζώνη Αιγιαλοϋ και Πα¬ 
ραλίας σε μήκος 4.220μ, β) Δυτικά: με τη νέα επαρχιακή 
(Παραλιακή) οδό, γ) Νότια: με το εκποιηθέν τμήμα του 
αριθ. 1734 τεμαχίου και δ) Βόρεια: με στραγγιστική τάφρο 
που βρίσκεται στα όρια με την κτηματική περιοχή Κοινότη¬ 
τας Πύδνας, όπως φαίνεται από το σχετικό τοπογραφικό 
διάγραμμα της Τοπογραφικής Υπηρεσίας Ν. Πιερίας, με 
στοιχείο Α, Β, Γ, Δ, Ε, Ζ, Η, θ, I, Κ, Κ, Λ, Μ, Ν, Ξ, Ο, Π, Ρ, Σ, 
Α, αξίας 2.141.620.000 δρχ. 

γ) Τα αριθμ. 30481 1 και 3048ια κοινόχρηστα τεμάχια 
ιδιοκτησίας Κοινότητας Κορινού εμβαδού 29.00 μ* και 
111,000 μζ, αντίστοιχα συνολικής αξίας 117.000.000 
δρχ., τα οποία βρίσκονται στην αγροτική θέση «Τσαΐρια» 
του αγροκτήματος Κορινού, και συνορεύουν με αγροτεμά¬ 
χια ιδιωτών από τις τρείς (3) πλευρές και Ανατολικά: εφά¬ 
πτονται με τη νέα επαρχιακή - παραλιακή οδό Ν. Αγαθοϋ- 
πολης - Ν. Πόρων Ν. Πιερίας. 

2) Από τις διατάξεις της απόφασης αυτής δεν προκαλεί- 
ται δαπάνη σε βάρος του προϋπ/σμού της Κοινότητας Κο- 
ρινόύ. 

Κατά τα λοιπά ισχύει ως έχει η αριθ. ΕΣ 7058/1.6.1993 
απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κατερίνη, 9 Ιανουαρίου 1996 

Ο Περ/κός Διευθυντής 

ΑΘΑΝΑΣΙΟΣ ΒΛΑΧΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


